
Nr. 3008 / 14 iulie 2025 


 
REFERAT DE APROBARE
privind alocarea sumei de 100.000 lei din bugetul local al comunei Târgușor, județul Constanța, pe anul 2025, în vederea schimbării tâmplăriei PVC la dispensarul uman din localitatea Târgușor, județul Constanța


         Dispensarul uman din localitatea Târgușor deservește întreaga populație a comunei, asigurând servicii medicale primare. Imobilul se confruntă cu probleme cauzate de uzura tâmplăriei existente (PVC vechi, cu pierderi de căldură, închideri defectuoase, lipsă etanșeitate), ceea ce generează un disconfort termic și energetic atât pentru personalul medical, cât și pentru pacienți. 
       Imobilul Dispensarului Uman din Târgușor necesită înlocuirea integrală a tâmplăriei PVC actuale, care este neconformă din punct de vedere termic și funcțional. 
Măsura va contribui la:
· creșterea eficienței energetice;
· îmbunătățirea condițiilor de lucru și primire a pacienților;
· protejarea clădirii împotriva pierderilor de căldură și infiltrațiilor.

Având în vedere importanța obiectivului și urgența lucrărilor, propun 
aprobarea alocării sumei de 100.000 lei din bugetul local în scopul realizării acestei investiții, în beneficiul direct al locuitorilor comunei.

        În acest sens, anexez, la prezenta, un Proiect de Hotărâre, cu propunerea de a fi adoptat in forma prezentată.


P R I M A R,


Mădălina    NEGRU 

